|  |  |  |
| --- | --- | --- |
| **INTERVENCIJA 1.1.1. Jačanje konkurentnosti i stvaranje preduvjeta za održivi dohodak poljoprivrednih gospodarstava** | | |
| **RB** | **KRITERIJ ODABIRA** | **BODOVI** |
| **1.** | **Ekonomska veličina poljoprivrednog gospodarstva SO (eura)** | **Najviše**  **10** |
| 1.1. | 3.000 – 15.000 EUR-a | 10 |
| 1.2. | 15.001 – 50.000 EUR-a | 8 |
| **2.** | **Zemljopisno obilježje naselja u kojem se ulaganje provodi (u skladu s popisom naselja Lag-a)** | **Najviše**  **10** |
| 2.1. | Otok/Zaleđe | 10 |
| 2.2. | Obala | 8 |
| **3.** | **Aktivnosti iz poslovnog plana doprinose konceptu Pametnih sela\***  *Moguće je odabrati više podkriterija – kumulativ bodova* | **Najviše**  **10** |
| 3.1. | Projektne aktivnosti doprinose digitalizaciji | 5 |
| 3.2. | Projektne aktivnosti doprinose ublažavanju klimatskih promjena/uključuju ulaganja u obnovljive izvore energije | 5 |
| **4.** | **Doprinos generacijskoj obnovi na poljoprivrednom gospodarstvu** | **Najviše**  **5** |
| 4.1. | Nositelj poljoprivrednog gospodarstva na dan podnošenja projektne prijave nema više od 40 godina | 5 |
| **5.** | **Status zaposlenja nositelja poljoprivrednog gospodarstva ili člana obiteljskog gospodarstva** | **Najviše**  **3** |
| 5.1. | Nositelj poljoprivrednog gospodarstva ili član obiteljskog poljoprivrednog gospodarstva je zaposlen ili osiguran po osnovi poljoprivrede | 3 |
| **6.** | **Doprinos poticanju ekološke proizvodnje** | **Najviše**  **2** |
| 6.1. | Poljoprivredno gospodarstvo je u sustavu ekološke proizvodnje | 2 |
|  | | |
| **Ukupno** | | **40** |
| **Prag prolaznosti** | | **21** |

*Kriteriji odabira projekata primjenjuju se na sve prijave projekata.*

*Korisniku se* ***ne može dodijeliti veći iznos bodova*** *u odnosu od onog što je zatraženo u* ***prijavnom obrascu****.*

*Projekt mora ostvariti minimalni broj bodova kako bi prošao prag prolaznosti.*

*Sukladno točki 1.2. Natječaja* Koncept Pametnih sela u okviru ovog natječaja ogleda se kroz kriterije bodovanja i projekt **mora** doprinositi jednom od sljedećih:

* digitalizacija u poljoprivredi i ostalim društvenim aktivnostima u selu
* doprinos okolišnim ciljevima i ublažavanju klimatskim promjena u selima

**Kriterij odabira broj 1 - Ekonomska veličina poljoprivrednog gospodarstva SO (eura)**

Da bi korisnik ostvario bodove po navedenom kriteriju mora dostaviti Potvrdu o ekonomskoj veličini poljoprivrednog gospodarstva koja se sastoji od Kalkulatora – izračun ekonomske veličine poljoprivrednog gospodarstva, Izjave o proizvodnim resursima poljoprivrednog

gospodarstva i Izračuna ekonomske veličine poljoprivrednog gospodarstva (EVPG), izdane od

Ministarstva poljoprivrede – Uprave za stručnu podršku razvoju poljoprivrede. Pri izračunu EVPG Uprava za stručnu podršku koristi se internom metodologijom izračuna.

Potvrda mora biti izdana nakon objave LAG Natječaja, te potpisana od nadležnog službenika.

Korisnik dodjeljuje bodove na sljedeći način:

* **10 bodova** za gospodarstva veličine **3.000 – 15.000** EUR-a SO
* **8 bodova** za gospodarstva veličine **15.001 – 50.000** EUR-a SO

**Kriterij odabira broj 2 - Zemljopisno obilježje naselja u kojem se ulaganje provodi (u skladu s popisom naselja Lag-a)**

Da bi korisnik ostvario bodove po navedenom kriteriju, sve aktivnosti iz poslovnog plana se moraju provoditi na području otoka /zaleđa/obale koji pripadaju području LAG-a More 249.

Ako je u poslovnom planu navedeno više različitih geografskih područja u kojima se provode aktivnosti iz poslovnog plana, korisnik tada ostvaruje bodove prema mjestu upisa poljoprivrednog gospodarstva u Upisnik poljoprivrednika.

* Da bi korisnik ostvario **10 bodova** po navedenom kriteriju - OTOK, aktivnosti iz poslovnog plana se moraju provoditi na području: Općine Murter – Kornati, naselja otoka Murtera: Betina, Jezera, Tisno, Krapnja, Zlarina, Žirja, Kaprija s pripadajućim otocima, otok Prvić: Prvić Luka i Prvić Šepurina (naseljeni i nenaseljeni otoci i otočje razvrstani prema Zakonu o otocima u I skupinu a pripadaju području LAG-a More 249).
* Da bi korisnik ostvario **10 bodova** po navedenom kriteriju – ZALEĐE, aktivnosti iz poslovnog plana se moraju provoditi na području: Kašića, Putičanja, Dazline, Dubrave kod Tisna,  Grabovci, Gaćelezi, Čista Velika, Čista Mala, Jarebinjak, Ložnice, Oglavci, Podorljak, Sapina Doca, Dvornice.
* Da bi korisnik ostvario **8 bodova** po navedenom kriteriju – OBALA, aktivnosti iz poslovnog plana se moraju provoditi na području: naselja Pirovca, Tribunja, naselja Rogoznica, Zečevo Rogozničko, Podglavica, Ražanj, Kanica, Stivašnica, Zatoglav, naselja Vodica i Srime, te naselja Grada Šibenika: Šibenik, Grebaštica, Žaborić, Jadrtovac, Brodarica, Zaton, Raslina.

**Kriterij broj 3 - Aktivnosti iz poslovnog plana doprinose konceptu Pametnih sela**

**Projektne aktivnosti doprinose digitalizaciji**:

* Da bi korisnik ostvario **5 bodova** za **ulaganje u digitalizaciju** potrebno je navesti troškove/ulaganje koje uključuje proizvode koji omogućuju automatizaciju, digitalizaciju, robotizaciju i/ili praćenje parametara unutar predmeta ulaganja, uključujući odgovarajuća programska rješenja, s ciljem postizanja pametne/precizne poljoprivrede. Doprinos digitalizaciji uključuje i aktivnosti stjecanja znanja i vještina za osposobljavanje određenim sustavom u poljoprivredi i/ili preradi.

Doprinosom digitalizaciji putem različitih tehnologija i alata doprinosi se pametnoj poljoprivredi. Nekoliko ključnih načina kako se to može postići: softverskim alatima kojima se omogućuje praćenje, analiza i/ili optimizacija proizvodnje, senzorima za prikupljanje podataka u stvarnom vremenu (senzori za tlo i klimatske uvjete), automatiziranim sustavom za navodnjavanje, dronovima za nadzor usjeva (prepoznavanje bolesti), kao i prikupljanjem podataka i slično.

Korisnik je dužan doprinos digitalizaciji dobro i jasno opisati u Prijavnom obrascu, dok aktivnosti koje uključuju digitalizaciju moraju biti navedene u Obrascu 2 uz navođenje osnovnih tehničkih karakteristika

**Projektne aktivnosti doprinose ublažavanju klimatskih promjena/uključuju ulaganja u obnovljive izvore energije:**

* Da bi korisnik ostvario **5 bodova** za doprinos ublažavanju klimatskih promjena/uključuju ulaganja u obnovljive izvore energije potrebno je navesti troškove koji se mogu odnositi na ulaganje u obnovljive izvore energije (građenje i/ili rekonstrukcija i/ili opremanje postrojenja za proizvodnju energije iz obnovljivih izvora - biomasa, energija sunca, energija vjetra i ostalo), energetsku učinkovitost (s ciljem smanjenja potrošnje - toplinska izolacija vanjske ovojnice i/ili krovišta, zamjena stolarije i sl.) na gospodarstvu i/ili gospodarskim objektima u svrhu obavljanja poljoprivredne proizvodnje/prerade. Planirana ulaganja i metode mogu se odnositi na uvođenje alata/opreme u svrhu preciznog praćenja i optimizacije resursa kojima se smanjuju negativni učinci na okoliš (smanjenje potrošnje vode, ušteda energije, optimizacija uporabe pesticida), smanjenje emisije stakleničkih plinova (investiranje u bioplinske sustave za proizvodnju energije, optimizacija prehrana stoke i upravljanje gnojištima); ulaganje u tehnologiju za smanjenje otpada (recikliranje i kompostiranje).

Korisnik je dužan doprinos ublažavanju klimatskih promjena dobro i jasno opisati u prijavnom obrascu (Obrascu 1, Pitanje III.14.3), dok aktivnosti koje uključuju potrebno moraju biti navedene u Obrascu 2 uz navođenje osnovnih tehničkih karakteristika.

,

**Kriterij odabira broj 4 – Doprinos generacijskoj obnovi na poljoprivrednom gospodarstvu**

Da bi ostvario bodove po ovom kriteriju, nositelj poljoprivrednog gospodarstva je osoba koja na dan podnošenja zahtjeva za potporu ima od 18, ali ne više od 40 godina, odnosno dan prije navršavanja 41 godine.

**Kriterij odabira broj 5 - Status zaposlenja nositelja poljoprivrednog gospodarstva ili člana obiteljskog gospodarstva**

Nositelj ili član obiteljskog poljoprivrednog gospodarstva, koji poljoprivredu obavlja kao jedino ili glavno zanimanje, obvezno je osiguran i plaća doprinose temeljem poljoprivredne djelatnosti ili zapošljava osobu na temelju ugovora o radu. Takav nositelj ili član može ostvariti bodove temeljem ovog kriterija.

Ako je vlasnik obrta samozaposlena osoba koja plaća doprinose za mirovinsko i zdravstveno osiguranje, ili ako obrt zapošljava osobu na puno radno vrijeme temeljem ugovora o radu, može ostvariti bodove temeljem ovog kriterija.

Ako je riječ o trgovačkom društvu ili zadruzi koje plaća doprinose temeljem obavljanja poljoprivredne i šumarske djelatnosti i zapošljava najmanje jednu osobu na puno radno vrijeme, može ostvariti bodove temeljem ovog kriterija.“

Potrebno je priložiti odgovarajuće dokumente kojima se dokazuje navedeno (Prilog 1. dokumentacija za podnošenje zahtjeva za potporu).

**Kriterij odabira broj 6 - Doprinos poticanju ekološke proizvodnje**

Da bi korisnik ostvario bodove po ovom kriteriju, u trenutku podnošenja zahtjeva za potporu na natječaj treba biti evidentiran u nadležnom Upisniku subjekata u ekološkoj proizvodnji.